Queanbeyan

**Queanbeyan**  is a regional centre in the Southern Tablelands in sooth-eastren New Sooth Wales adjacent tae the Australie Caipital Territory. The ceety's mixed economy is based on licht construction, heich technology, manufacturin, service, retail an agricultur. It is the cooncil seat o the Queanbeyan City Council. At the 2011 census, Queanbeyan haed a population o 37,991.

Follaein the foondin o Canberra, Australie's federal caipital, juist  tae the wast, Queanbeyan haes acome an integral pairt o the caipital ceety's economy. The wird *Queanbeyan* is the anglicisit fuirm o *Quinbean*an Aboriginal wird meanin *"clear waters"*.

## History
The toun grew frae a squattage held bi ex-convict an inn keeper, Timothy Beard, on the banks o the Molonglo River in wha is nou Oaks Estate. The toun centre of Queanbeyan is locatit on the Queanbeyan River, a tributar o the Molonglo River an aboot ane mile east o Oaks Estate.

Queanbeyan wis offeecially proclaimit a tounship in 1838 when the population wis aboot 50. The local pairish wis kent bi that name an aw an later still the member for the electorate o Queanbeyan held a seat in the legislative assembly o the colony o NSW. On 28 November 1837 the Colonial Secretar annooncit the appointment o Caiptain Allured Tasker Faunce as resident polis magistrate at Queanbeyan. His hamesteid, cried Dodsworth, wis situatit on the banks o the Queanbeyan river opposite the toun.

Traces o gowd wur discovered in 1851 an lead an siller mines flourished briefly an aw. Settlers wur harassed bi bushrangers, o which James Shaw, William Millet, an John Rueben, John Tennant, Jacky Jacky, Frank Gardiner an Ben Hall wur some o the mair notorious. In 1836, a Post Office wis established.

The Commercial Banking Company of Sydney Limited (CBC, nou pairt o the National Australia Bank) opened in Queanbeyan on 19 September 1859. The Bank of New South Wales began service in Queanbeyan in 1878. *The Golden Age* (nou *[[The Queanbeyan Age]]*) wis Queanbeyan's first newspaper an wis foondit in 1860 bi John Gale. In 1880 the residence o John James Wright, the first mayor o Queanbeyan, wis constructit alang the edge o the Queanbeyan River. In 1982 that biggin became the Queanbeyan Airt Centre.

The Salvation Army claimit a ootpost in Queanbeyan in 1884.

Queanbeyan, a increasinly successfu primar producin destrict, wis proclaimit a Municipality in Februar 1885 incorporatin a aurie o 5,700 acres (23&nbsp;km²). The railwey reached Queanbeyan railwey station in 1887 an it became the junction for the lines goin tae Canberra an Bombala. The toun is servit bi the thrice-daily NSW TrainLink Xplorer service atween Canberra an Sydney.

William James Farrer, the wheat experimentalist, established Queanbeyan's reputation as a agricultural destrict wi his famous "Federation" rust-free strain, developit on his property *"Lambrigg"* at Tharwa. Farrer's wirk wis anerly slowly recognisit elsewhaur in Australie, but local fermers supported him, parteecularly in his development o "Blount's Lambrigg", anither strain which in 1889 gae howp tae fermers efter the disastrous saison o 1887 when crops haed failed efter hivy Christenmas rains.

At the hicht o its landwart prosperity Queanbeyan boastit saxteen public hooses an sax flourmills pouered bi wind, watter, horse an steam. The Royal Hotel on Monaro Street opened in 1926.  Canberra wis "dry" frae 1911 at the time o the territory's foondation till 1928 when Federal Pairlament haed relocatit frae Melbourne.  In that period mony o the caipital's residents crossed the mairch tae drink at ane o Queanbeyan's hotels.

Queanbeyan wis grantit ceety status on 7 Julie 1972. On 21 Julie 1975 the Queen's Brig wis opened. This brdg teuk pressur aff the existin brig in linkin Monaro Street directly tae the east. Frae 1982 tae 1989, the Canberra Raiders rugby league team played thair hame gemmes in Queanbeyan, at Seiffert Oval.

Sye Dizember 2008, the ADF's HQ Joint Operations Command haes been based adjacent tae the Kowen destrict o the Australie Caipital Territory, juist sooth o the Kings Highway, aboot 15&nbsp;km east o Queanbeyan, an 15&nbsp;km sooth o Bungendore, New Sooth Wales.

## The day

Queanbeyan is a regional centre providin the opportunity for fowk tae wirk in Canberra an live in New Sooth Wales. The ceety is hame tae a lairge shoppin centre kent as Riverside Plaza. Queanbeyan haes maist o the major fast fuid ootlets an speciality stores.

Queanbeyan haes twa govrenment heich schuils: Queanbeyan High an Karabar High.  Queanbeyan primar schuils include Queanbeyan South Public School, Queanbeyan West Public School, Queanbeyan East Public School, Queanbeyan Public School, Jerrabomberra Public School an St Gregory's Primary School.

The Queanbeyan District Hospital is a smaw but modren facility providin Maternity, Emergency an some Commonty Halth services. Queanbeyan haes a ambulance station, indoor an ootdoor soummin puil, commonty centre, performin airts centre, a public librar an several pairks.

The ceety's local bus service is Qcity Transit, which operates routes intae Canberra an aw.

On 16 Dizember 2006, level 3 watter restrictions wur introducit for the first time in Queanbeyan.

Queanbeyan is protectit bi twa fire services, NSWFB an a NSWRFS Volunteer Brigade (Queanbeyan City Brigade).

## Commerce an industry

Queanbeyan haes twa licht manufacturin/industrial precincts centred on Gilmore Road an Yass Road. The Queanbeyan Solar Farm wi 720 solar panels haes a generatin capacity o 50&nbsp;kW, an is locatit in the Yass Road aurie. Queanbeyan haes a lairge an significant retail mercat in roses, which are sourcit frae the local destrict.

## Suburbs

* Carwoola
* Crestwood
* Environa
* Googong
* Greenleigh
* Jerrabomberra
* Karabar
* Queanbeyan East
* Queanbeyan West
* Queanbeyan
* The Ridgeway
* Royalla
* Tralee
* (Oaks Estate is whiles mistakenly assumit tae be pairt o Queanbeyan but is in fact locatit in the Australie Caipital Territory.)

## Climate

*Source*: Australian Bureau of Meteorology

## References

## Freemit airtins

* "Queanbeyan City Council", Offeecial wabsteid